李叔元

李叔元，字端和，别號鹿巢，福建泉州府晉江縣人，明朝政治人物。木斋古先生李聪玄孫。

生平
萬曆十九年（1591年）辛卯科福建鄉試舉人，萬曆二十年（1592年）聯捷壬辰科二甲四十五名進士《萬曆二十年壬辰科進士履曆便覽》：治《春秋》，年三十七歲中式萬曆二十年壬辰科第二甲第四十五名進士。丙辰六月初六日生，李聪玄孙。曾祖李顓；祖李逢陽；父李芳；中式福建辛卯鄉試舉人，會試中式。仕至太僕寺卿。。户部觀政，二十二年授刑部主事，二十四年江北审决，二十六年升员外郎，升郎中，二十七年转礼部郎中，二十八年丁憂。三十二年出任山东提学副使，三十五年丁憂。四十四年補浙江温處道副使，四十六年迁浙江温处道粮漕参政，四十八年擢江西按察司。天啓元年（1621年）升廣東右布政使，二年升湖廣左布政使，四年致仕。《萬曆二十年壬辰科進士履歷》：李叔元，鹿巢，春秋房，戊辰六月初六日生。晋江人，辛卯鄉試，二甲五十五名。户部政，甲午授刑部主事，丙申江北审决，戊戌升员外，升郎中，己亥調礼部郎中，庚子丁憂，甲辰升山東提學付使，丁未丁憂，丙辰補浙江付使，戊午升本省參政，庚申升江西按察使，辛酉升廣東右布政，壬戌升湖廣左布政，甲子致仕，乙丑考察，戊辰起廣東左布政，戊辰升太仆寺卿。

崇祯元年（1628年），起廣東左布政使，本年升光禄寺卿，不久加太僕寺卿銜致仕归乡。卒年七十四，赠刑部侍郎道光《晋江县志·卷之三十八·人物志名臣之二》：李叔元，字端和，聪玄孙。万历壬辰进士，授刑部主事，雪崇信伯寃狱，平反独多。转礼部郎中，疏陈建储国本，校正潢牒婚丧典礼，出督山东学政，迁浙江温处道粮漕参政，擢江西按察司。所至政绩丕著，人称神明。升湖广左布政。值滇、蜀、黔三饷转运络绎，人心骚动，亟商抚院疏豁之。时邓推阿直指，罗织无辜三十人，叔元毅然力争，挂冠归。崇祯初，起光禄寺卿兼太仆衔旋归。卒年七十四，赠刑部侍郎。所著《四书说》、《春秋传稿》诸书。子正培、正高。《李叔元传》：李叔元，字端和，號鹿巢，晉江人。木齋古先生元孫。萬歷壬辰登進士第，授刑部主事。洗冤辨誣，不輕動拷訊。轉禮部儀曹。建儲國本，持議先册立，後冠婚，疏凡二十上，得俞㫖。又存心校正潢牒婚封典禮，撰有《南宫備考》，簡飭明要。又撰《鼎湖識周》，詳大喪服制。時值分遣中使採榷關防，持不鑄，觸上意。後鑄給，封識牢密，力奏不許沿途私折，傳諭諸璫俱遵守，地方賴以肅然。又兩疏乞罷礦税，忤旨罰俸。甲辰春，在籍起山東按察司督學副使，培植學校，每以身心、性命、忠孝、廉讓之學爲勸誡，雅意作養人才，一時人士爭自濯磨，文體還淳，所取士稱得人焉。丙午冬，聞父病，即乞致仕，在途聞訃。丙辰春，起補浙江分守溫處道參議，歷參政，陞江西臬使，端風俗，黜奧援，彰癉明允，遷湖廣左布政。時滇、蜀、黔三省羽檄旁午，轉輸騷動，楚中幾變。叔元馳疏，十三日至京，得旨豁免𣲖夫，事乃定。會直指興大獄，羅織無辜，叔元曰：納溝耻若已推，從井智窮救人。遂毅然力爭，挂冠歸。崇禎初，起爲光禄寺卿，管太僕少卿事。己巳，赴補，奉旨禮部議謚。禮部咨訪叔元惟表章正學，疏舉實才，爲公論砥柱。旋以方正不合，賜閒住歸里。叔元歷任四朝，授職無瘝曠，宦橐蕭然。自登第後，便以世道爲己任。在浙在楚，積俸餘買學田，優待儒生。歸田後，屏跡郡邑，動履遵先正。生平簡略，一切浮文不問。時俗羔雁，惟念族黨親朋，置義粟百石，賙恤貧乏。又爲里閭捍患興利，清溝塘，疏灌注，鄉民戴德。幼時從兄伯元習尚書，又改習春秋，後遂爲海内麟經指南。亦嘗從叔祖維徵先生説易。平昔論學，扶樹正論，以紫陽爲宗，爲明季鄉邦楷式。所撰述皆有淵源。卒年七十四，後贈刑部侍郎。所著有《四書春秋傳稿》《雞肋删》《三餘存》《萍踪》《萍根》諸集。子正培，孫璜，曾孫一鳴，皆鄉薦。其序紫峰年譜略曰：“叔元自稍知章句，家君授以陳氏淺説諸書，且命之曰：‘紫峰先生之學，得於吾祖木齋公及蔡虚齋先生，而仰溯乎紫陽，是閩學正派也。’小子臆而問曰：‘夫學，天下萬世之學也，奈何系以閩哉。’家君笑而不答。稍長，從學士大夫游，見當世所稱理學者，大率尸祝姚江，土苴紫陽，若對壘然。夫六籍之訓，要使人思而得之，思之愈深，則其得之也愈固。故有由、賜所下聞，而閔、冉聞之矣；閔、冉所不聞，而顔、曾聞之矣；又有終日與回言而不筆於書者矣。今不揣學力之淺深，不分根器之鈍利，而槪哆之以知天知性之學，就使妙契畫前，神游帝先，總爲翫弄光景，而無益乎身心性情之實，矧愈講而愈失其真哉！淺説、通典諸書具在，繇其淺者而深思之，繇其通者而潛思之，乃知學士大夫果無以加於紫陽，而周禮之果在魯也。即系學以閩，奚不可哉。”。

著作
著有《四书说》、《春秋传稿》、《雞肋删》《三餘存》《萍踪》《萍根》諸集。

家族
曾祖李穎，鄉賓。祖父李逢陽，生員。父李芳，生員。子李正培、李正高。

子正培，孫李璜，曾孫李一鳴，皆鄉薦舉人。

註釋

S
Category:晉江人
Category:萬曆十九年辛卯科福建鄉試舉人
Category:明朝刑部主事
Category:明朝刑部郎中
Category:明朝礼部郎中
Category:明朝山東按察司副使
Category:明朝浙江按察司副使
Category:明朝浙江布政使司參政
Category:明朝江西按察使
Category:明朝廣東右布政使
Category:明朝湖廣左布政使
Category:明朝廣東左布政使
Category:明朝光祿寺卿
Category:明朝太僕寺卿